Source: https://www.zakonypreludi.sk/zz/1997-188/znenie-19970704
Timestamp: 2020-04-08 05:50:43+00:00

Document:
188/1997 Z. z. Vyhláška o spôsobe úhrady príspevkov do fondov Exportno-importnej banky SR | Aktuálne znenie
Vyhláška č. 188/1997 Z. z.Vyhláška Ministerstva financií Slovenskej republiky o spôsobe úhrady príspevkov do fondov Exportno-importnej banky Slovenskej republiky
Čiastka 85/1997
Platnosť od 04.07.1997
Účinnosť od 04.07.1997 do30.09.2019
Zrušený 80/1997 Z. z.
Zákon č. 281/2019 Z. z. vložil do zákona č. 80/1997 Z. z. nový § 42e, ktorý je zrušovacím ustanovením pre vyhlášku č. 188/1997 Z. z.
Aktuálne znenie 04.07.1997 - 30.09.2019
o spôsobe úhrady príspevkov do fondov Exportno-importnej banky Slovenskej republiky
Ministerstvo financií Slovenskej republiky podľa § 30 ods. 6 zákona č. 80/1997 Z. z. o Exportno-importnej banke Slovenskej republiky (ďalej len „zákon“) ustanovuje:
Na účely úhrady príspevkov vývozcov a príspevkov dovozcov do fondov Exportno-importnej banky Slovenskej republiky (ďalej len „Eximbanka“) sa rozumie
a) vývozcom a dovozcom deklarant1) a pri nepriamom zastúpení osoba zastúpená,
b) objemom jednotlivého vývozu a objemom jednotlivého dovozu cena obchodnej parity.2)
(1) Vývozca pred uskutočnením vývozu3) uhrádza príspevok vývozcu do záručného fondu z objemu jeho jednotlivého vývozu
a) bezhotovostným prevodom na účet záručného fondu Eximbanky,
b) v hotovosti poštovou poukážkou na účet záručného fondu Eximbanky.
(2) Dovozca pred uskutočnením dovozu4) uhrádza príspevok dovozcu do dovozného fondu z objemu jeho jednotlivého dovozu
a) bezhotovostným prevodom na účet dovozného fondu Eximbanky,
b) v hotovosti poštovou poukážkou na účet dovozného fondu Eximbanky.
(3) Ak je cena obchodnej parity2) vyjadrená v cudzej mene, prepočíta sa podľa kurzu peňažných prostriedkov v cudzej mene vyhláseného Národnou bankou Slovenska, platného v deň uskutočnenia úhrady príspevku.
(4) Vývozca alebo dovozca môže uhradiť príspevok do príslušného fondu aj súhrnne za viac predpokladaných jednotlivých vývozov alebo dovozov vopred, a to bezhotovostným prevodom na účet záručného fondu alebo dovozného fondu Eximbanky.
(1) Vývozca alebo dovozca predkladá colným orgánom potvrdenie o úhrade príspevku podľa vzorov, ktoré sú uvedené v prílohách č. 1 a 2 k tejto vyhláške. V prípade úhrady príspevku poštovou poukážkou sa za potvrdenie o úhrade príspevku považuje štvrtý diel poštovej poukážky. Skutočnosť, že deklarant a pri nepriamom zastúpení osoba zastúpená nie je vývozcom alebo dovozcom podľa § 1, môže preukázať čestným vyhlásením.5)
(2) Ak sa vývoz alebo dovoz uskutočňuje na základe zjednodušeného colného vyhlásenia, vývozca alebo dovozca predkladá potvrdenie o úhrade príspevku, prípadne podá čestné vyhlásenie podľa odseku 1 pri podaní dodatočného colného vyhlásenia.6)
Zrušuje sa vyhláška Ministerstva financií Slovenskej republiky č. 177/1997 Z. z. o spôsobe úhrady príspevkov do fondov Exportno-importnej banky Slovenskej republiky.
Príloha č. 1 k vyhláške č. 188/1997 Z. z.
Príloha č. 2 k vyhláške č. 188/1997 Z. z.
1) § 4 zákona Národnej rady Slovenskej republiky č. 180/1996 Z. z. Colný zákon v znení zákona Národnej rady Slovenskej republiky č. 386/1996 Z. z.
2) Odsek 46 prílohy č. 2 k vyhláške Ministerstva financií Slovenskej republiky č. 167/1997 Z. z. o forme, obsahu a náležitostiach colného vyhlásenia a o spôsobe vedenia colnej štatistiky.
3) § 2 písm. k) bod 8 zákona Národnej rady Slovenskej republiky č. 180/1996 Z. z.
4) § 2 písm. k) bod 1 a § 122 ods. 1 písm. b) zákona Národnej rady Slovenskej republiky č. 180/1996 Z. z.
5) § 39 zákona č. 71/1967 Zb. o správnom konaní ( správny poriadok).
6) § 83 až 85 zákona Národnej rady Slovenskej republiky č. 180/1996 Z. z.

References: § 42
 § 30
 § 1
 § 4
 § 2
 § 2
 § 122
 § 39
 § 83